હિરલ શાહે જણાવ્યું હતું કે, લાંબા સમયથી IMAની ડોક્ટરો તથા હોસ્પિટલ કર્મચારીઓ પરના હુમલાના કિસ્સામાં કડક કેન્દ્રીય કાયદો, કન્ઝયુમર પ્રોટેક્શન એક્ટ અંતર્ગત ડોક્ટરો દ્વારા ચૂકવવા પડતા વળતરની મહત્તમ મર્યાદા રાખવાની માંગ, પીસી પીએનડીટી, સેન્ટ્રલ (સીઈએ) તથા વેસ્ટ બંગાળ (સીઈએ)ના કાયદામાં જરૃરી સુધારાઓ, આંતર મંત્રીય કમિટીની ભલામણોનો તાત્કાલિક અમલીકરણ, એનએમસી તો નહીં જ, આઈએમસીમાં જરૃરી સુધારા વધારા કરીને તબીબ વ્યવસાયની સ્વાયત્તતાની જાળવણી, NEXT ના બદલે MBBSની સમગ્ર દેશમાં એકસરખી પરીક્ષા, તબીબી શિક્ષકોને નોકરી માટે સમગ્ર દેશમાં એકસરખા ધારાધોરણનો અમલ, સરકારની તમામ હેલ્થ કમિટીમાં IMAના સભ્યને સ્થાન અને દરેક પ્રકારની તબીબી સારવાર માટે જીડીપી ૫ ટકા હેલ્થ બજેટ માટે ફાળવણી સહિતની માંગણીઓનો ઉકેલ લાવવા માટે રજૂઆત કરાઈ છે, પરંતુ હજી સુધી કોઈ નિરાકરણ નહીં આવતા ફરી વિરોધ કરવાની નોબત આવી છે.